**APSTIPRINU**

Daugavpils pilsētas domes

izpilddirektores p.i. \_\_\_\_\_\_\_\_\_\_\_\_\_\_\_ \_\_\_\_\_\_\_\_

\_\_.03.2019.

**SASKAŅOTS**

DPPI “Komunālās saimniecības pārvaldes”

vadītājs \_\_\_\_\_\_\_\_\_\_\_\_\_\_\_\_\_\_ A.Pudāns

\_\_.03.2019.

**Iekšējie noteikumi par atrakcijas novietošanas kārtību pasākumā**

**“Pilsētas svētki”**

**(2019. gada 7.jūnijs- 9.jūnijs)**

**1.Vispārīgie noteikumi:**

Daugavpils pilsēta svētku ietvaros A.Pumpura skvērā no 2019. gada 7.jūnija līdz 9.jūnijam tiks rīkots atrakciju parks. Pieteikumus (pielikumā – pieteikuma veidlapa) dalībai publiskā pasākumā – “Atrakciju parks Daugavpils pilsēta svētku ietvaros” izskatīs Daugavpils pilsētas domes Publisku izklaides un svētku pasākumu, sapulču, gājienu un piketu pieteikumu izskatīšanas komisija (turpmāk - Komisija). Par Komisijas saskaņoto publisko atrakciju izvietošanu A.Pumpura skvēra atbildīga ir DPPI “Komunālās saimniecības pārvalde” (turpmāk tekstā - Pārvalde).

**2. Publiskās atrakcijas notiks:**

|  |  |  |
| --- | --- | --- |
| **Datums** | **Vieta** | **Laiks** |
| 07.06.2019. (piektdiena) | A.Pumpura skvērs | 12.00 – 23.00 |
| 08.06.2019. (sestdiena) | A.Pumpura skvērs | 10.00 – 23.00 |
| 09.06.2019. (svētdiena) | A.Pumpura skvērs | 10.00 – 18.00 |

**3. Galvenie nosacījumi dalībai:**

Piesakoties dalībai publiskā pasākumā – “Atrakciju parks Daugavpils pilsēta svētku ietvaros” pretendents līdz ar pieteikuma iesniegšanu, papildus iesniedz visus pieteikuma veidlapā norādītos dokumentus (civiltiesiskās atbildības apdrošināšanas polises apliecināta kopija, kompetento iestāžu izsniegtās atļaujas (saskaņojumi) atrakciju ekspluatēšanai, u.c. dokumenti, kuru nepieciešamība izriet no konkrētās atrakcijas specifikas). Ja dalībai publiskā pasākumā – “Atrakciju parks Daugavpils pilsēta svētku ietvaros” piesākās vizāžisti (plānots piedāvāt ķermeņa apgleznošanas pakalpojumus), kopā ar pieteikumu iesniedz civiltiesiskās atbildības apdrošināšanas polises apliecinātu kopiju.

**4. Pieteikšanās kārtība:**

Pieteikšanās termiņi:

Pretendenti piesakās dalībai publiskā pasākumā – “Atrakciju parks Daugavpils pilsēta svētku ietvaros”, iesniedzot **aizpildītu un parakstītu** pieteikuma veidlapu. Komisija pieteikumus dalībai publiskā pasākumā – “Atrakciju parks Daugavpils pilsēta svētku ietvaros” **pieņem no 2019.gada 3. aprīļa līdz 2019.gada 18. maijam**. Parakstīti un aizpildīti pieteikumi iesniedzami (nosūtāmi) Domes Informācijas birojā K. Valdemāra ielā 1,Daugavpilī, vai arī elektroniski nosūtot uz e-pastu: info@daugavpils.lv. Iesniedzot piedāvājumu elektroniski, piedāvājumam obligāti jābūt parakstītam ar drošu elektronisko parakstu un laika zīmogu (***pretendentu ērtībai vēršam uzmanību, ka elektroniski parakstīt un iesniegt pieteikumus ir iespējams izmantojot Valsts pārvaldes pakalpojumu portāla Latvija.lv e-pakalpojumu “Iesniegums iestādei”, pieejams***: <https://www.latvija.lv/Epakalpojumi/EP155/Apraksts>). Pieteikumi, kas noformēti neatbilstoši dokumentu juridiskā spēka prasībām **netiks izskatīti**.

Pieteikumi, kas iesniegti līdz 2019.gada 3.aprīlim, un pēc 2019.gada 18.maijam **netiks izskatīti**. Komisija saņemtos pieteikumus izskatīs līdz 2019.gada 31.maijam.

**ATRAKCIJU UZSTĀDĪŠANA**

* *03.06.2019.* tiks rīkota atrakciju pakalpojumu sniedzējiem tikšanās ar Pārvaldes pārstāvi, tikšanās mērķis: informēt un pārrunāt pasākuma norises aktuālos jautājumus (atrakciju izvietojums, elektroenerģijas pieslēgums, u.c.). Par tikšanās laiku atrakciju pakalpojumu sniedzēji tiks informēti atsevišķi (tikšanās laiks tiks norādīts atļaujās pasākumu rīkošanai Daugavpils pilsēta svētku ietvaros).
* Atrakciju uzstādīšana publiskajā pasākumā – “Atrakciju parks Daugavpils pilsēta svētku ietvaros” atļauta sākot no 06.06.2019. plkst. 15:00.
* Pretendentam, kurš atbildīs Iekšējo noteikumu par atrakcijas novietošanas kārtību pasākumā “Pilsētas svētki” (2019. gada 7.jūnijs- 9.jūnijs) prasībām, uz viņa pieteikumā norādīto e-pasta adresi[[1]](#footnote-1), tiks nosūtīta informācija par pašvaldības nodevas samaksu dalībai publiskā pasākumā**[[2]](#footnote-2)**:
* **Tikai pēc maksājuma veikšanas, dalībniekam tiks izsniegts saskaņojums dalībai publiskā pasākumā – “Atrakciju parks Daugavpils pilsēta svētku ietvaros”.**
* Ja dalībnieks uz publisko pasākumu – “Atrakciju parks Daugavpils pilsēta svētku ietvaros” neierodas vai arī pārtrauc dalību agrāk nekā norādīja pieteikumā, pašvaldības nodeva par dalību publiskā pasākumā netiek atgriezta.
* Komisija ir tiesīga *atteikt* pretendentam dalību publiskā pasākumā – “Atrakciju parks Daugavpils pilsēta svētku ietvaros”, ja:
	+ pieteikums saņemts ārpus noteiktā termiņa, *t.i.* pieteikums, kas iesniegts līdz 2019.gada 3.aprīlim, un pēc 2019.gada 18.maijam;
	+ pretendenta publiskās atrakcijas neatbilst pilsētas svētku tematikai;
	+ ja pretendents nav iesniedzis nepieciešamos dokumentus, kuru iesniegšana izriet no sniedzamā pakalpojuma būtības;
	+ visas paredzētās vietas atrakciju izvietošanai A.Pumpura skvērā ir jau aizņemtas (***vietu skaits A.Pumpura skvērā ir ierobežots***).
	+ pretendenta pieteikumā nav norādīta e-pasta adrese saziņai.

**7. Rīkotāja tiesības un pienākumi.**

* Pārvalde norāda dalībniekam atrakciju izvietošanas vietu atļaujas saņemšanas laikā, kā arī norises laikā.
* Nepieciešamības gadījumā, rīkotājs ir tiesīgs mainīt dalībnieka atrašanās vietu atrakciju norises vietā. Šādā gadījumā iespēju robežās tiek ņemtas vērā dalībnieka vēlmes.
* Rīkotājam nav pienākums nodrošināt pilnīgi visiem dalībniekiem elektroenerģijas pieslēgumu atrakciju darbināšanai. Elektroenerģijas pieslēgums tiek nodrošināts atbilstoši faktiskajam iespējām.

**8. Dalībnieka tiesības un pienākumi.**

* Dalībnieks veic visus maksājumus noteiktajos termiņos, kas paredzēti šajos noteikumos, kā arī pašvaldības saistošajos noteikumos.
* Dalībnieks apņemas ievērot visas prasības, ko paredz Publisku izklaides un svētku pasākumu drošības likums, attiecīgie Ministru kabineta noteikumi un Daugavpils saistošie noteikumi.
* Dalībniekam pienākums nodrošināt izmantojamo publisko atrakciju atbilstību drošības un nekaitīguma prasībām.
* Dalībnieks nav tiesīgs demontēt jau uzstādītās atrakciju iekārtas pirms pasākuma norises beigām, kā arī aizliegts sniegt atrakciju pakalpojumus pēc publiskā pasākuma noslēguma. Ja dalībnieks bez iemesla pārtrauc dalību pasākumā, Pārvalde var atteikt dalību nākamajos publiskajos pasākumos.

*Pielikums Nr.1*

1. Pretendentam pieteikumā **obligāti** jānorāda e-pasta adrese saziņai, ja e-pasta adrese netiks norādīta, komisija ir tiesīga atteikt pretendentam dalību publiskā pasākumā. [↑](#footnote-ref-1)
2. Saskaņā ar Daugavpils pilsētas saistošiem noteikumiem (14.11.2013.) Nr. 55 “Daugavpils pilsētas pašvaldības saistošie noteikumi par nodevām” 1.2.punktu – Nodeva maksājama **pirms** attiecīgā pakalpojuma saņemšanas. Saistošo noteikumu III. nodaļā noteikts nodevu apmērs. [↑](#footnote-ref-2)